钦定古今图书集成/理学汇编/学行典/第254卷 > 锺一贯
## 钦定古今图书集成/理学汇编/学行典/第254卷 > 锺一贯

按《安陆府志》：“锺一贯，号鲁斋，退谷父也。公性温克，缩
口节身，始有田庐，即其子成名后，未尝一入要门。生
平自食其笔与力，丝毫不累及诸子。退谷困诸生，及
两上公车不第，后复俛仰郎署七八年。贯累慰劳之
曰：‘士君子当乐道安命，不可躁进而怀怨尤也’。事兄
裕斋甚谨，言动闲，稍违兄意，即终日不乐。其内行纯”
备如此。以贡官武进训导，封行人，赠奉政大夫。